b'\n_START_ARTICLE_\nIracionalumas\n_START_PARAGRAPH_\nIracionalumas\xc2\xa0\xe2\x80\x93 tai, kas anapus racionalumo, kas neapibr\xc4\x97\xc5\xbeiama protu, prasme. Iracionalumas yra b\xc5\xabties faktorius, kuris gali b\xc5\xabti nustumiamas vis toliau pateikiant vis sud\xc4\x97tingesn\xc4\xaf proting\xc4\x85 paai\xc5\xa1kinim\xc4\x85, bet kuris galiausiai d\xc4\x97l to paai\xc5\xa1kinim\xc4\x85 taip sukomplikuoja, kad jis vir\xc5\xa1ija protingo suvokimo gali\xc4\x85 ir taip pasiekia jo ribas anks\xc4\x8diau, nei sp\xc4\x97ja pasaulio visum\xc4\x85 apr\xc4\x97pti proto d\xc4\x97sniais._NEWLINE_Anot Karlo Gustavo Jungo, visi\xc5\xa1kas racionalumas yra utopija arba idealas, nes tik tariam\xc4\x85 objekt\xc4\x85 galima apm\xc4\x85styti racionaliai\xc2\xa0\xe2\x80\x93 jame n\xc4\x97ra nieko kita, nei \xc4\xafd\xc4\x97jo protas. Tuo tarpu bet kas empiri\xc5\xa1ko savyje turi iracionalum\xc4\x85, nes net moksli\xc5\xa1kai tyrin\xc4\x97jant empirinius objektus, jie i\xc5\xa1 ties\xc5\xb3 racionaliai apribojami, atmetant tai, kas atsitiktina, t. y., i\xc5\xa1 esm\xc4\x97s nagrin\xc4\x97jama ne objekto visuma, o tik racionaliam nagrin\xc4\x97jimui pateikta dalis. Iracionalumui priskirtinas atsitiktinumas, nors po fakto jam gali b\xc5\xabti sukurta racionali paai\xc5\xa1kinim\xc5\xb3 seka._NEWLINE_Pabr\xc4\x97\xc5\xbeiama, kad iracional\xc5\xabs sprendimai da\xc5\xbenai gali psichologi\xc5\xa1kai pagelb\xc4\x97ti tais atvejais, kai racionalus protavimas b\xc5\xabna ribotas. K. G. Jungas su iracionaliumu sieja tokias prie\xc5\xa1ybes apjungian\xc4\x8dias id\xc4\x97jas kaip dievas, brahmanas, dao. Religijotyrininkas Rudolfas Otas religin\xc4\xaf i\xc5\xa1gyvenim\xc4\x85 kaip pat ai\xc5\xa1kina kaip iracional\xc5\xb3 (\xc5\xber. numinozi\xc5\xa1kumas).'